stanford-oval/wikipedia huggingface dataset:
יהודה ווהל

| --- | --- |

 לידה:  5 במרץ 1904 ברלין, הקיסרות הגרמנית 
 פטירה:  12 ביולי 1988 (בגיל 84) 
 מוקד פעילות:  ישראל 
 סוגה:  מוזיקה קלאסית 
 פרסים והוקרה:  פרס אנגל (1955) 
 
יהודה (היינץ) ווֹהל (Yehuda (Heinz) Wohl;‏ 5 במרץ 1904 – 12 ביולי 1988) היה מלחין ישראלי יליד גרמניה.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היינץ (יהודה) ווהל נולד בברלין בירת הקיסרות הגרמנית. התפרנס ממסחר בטקסטיל; בין השנים 1927–1933 עבד כמנהל מחלקה בבית הכלבו נתן ישראל (Kaufhaus Nathan Israel). במקביל חיבר טקסטים ומוזיקה לסרטי ה-UFA, אולפן הקולנוע העיקרי בגרמניה של ויימאר.
בשנת 1933 עלה לארץ ישראל, ובהמלצת פרופ' קסטנברג החל ללמוד אצל פאול בן-חיים לשיפור הידע במוזיקה רצינית, שרכש עד אז בכוחות עצמו. יצירותיו הראשונות היו סימפוניות, ובמשך השנים צמצם אותן למבנים בפרק יחיד ולהרכב כלים צנוע. הוא התגורר בשנים אלה ברמת גן ובתל אביב, כאשר בנוסף להלחנה, עסק לפרנסתו כמורה למוזיקה וכנגן, וכן הלחין מנגינות לתפילות שבת בקהילת "אמת וענווה" ברמת גן.
היה נשוי לרות (1921–1988) ממנה נולד בנו היחיד מיכאל ווהל ב 1948
שמתגורר בכפר סבא. ליהודה יש ממיכאל ואשתו אירית 2 נכדים: אלה (נולדה 1979) ואורן (נולד ב 1981)
היה נשוי ללִידִי (1915–2010), ילידת ברלין גם היא, ואב לבת, גילי, המתגוררת בארצות הברית.
יהודה ווהל היה זוכה פרס אנגל לשנת 1955.
ווהל נפטר ב-1988 בתל אביב.
יצירתו > יצירות תזמורתיות

שלוש הסימפוניות שלו, בנות ארבעה פרקים, מבוססות על פולקלור ים תיכוני:
הסימפוניה הראשונה נכתבה בשנת 1944 ומבטאת את הפער בין החיים בארץ ישראל בתקופת מלחמת העולם השנייה לבין אימי השואה שהגיעו אל היישוב בארץ. סימפוניה זו זכתה בשנת 1956 בפרס אנגל.
בסימפוניה השנייה – "אינפֶרְנוֹ" (1946) – השתדל ווהל להביע את הכיעור של מלחמת העולם השנייה ואת השנאה והייאוש שחוללה גם בארצות שלא היו מעורבות בלחימה.
הסימפוניה השלישית – "בלרינה" (1955) – נועדה לשמש מוזיקה לבלט, דבר הניכר באופיה הריקודי.
"רונדו פטטיקו" לתזמורת כלי קשת (1950);
"מחולות מרים" (1955), יצירתו התזמורתית האחרונה שקיבלה את השראתה מפולקלור;
"ויכוחים לפסנתר ותזמורת" (1956) כתובה בצורת רונדו, שהפסנתרן מאלתר על רקע תזמורתי קבוע. הוראות המלחין למבצע מוגבלות להבעה בלבד – "לירי", "במרץ" וכו';
ב"קנטו קאפריצ'זו" השתמש ווהל לראשונה באורגן חשמלי בתזמורת.
יצירתו > יצירות קאמריות

רביעיית מיתרים, "קוארטטו אפאסיונאטו" (1949) ו"דואו סנסיבילה" לכינור ופסנתר (1951) מבטאות רגש, כמסתבר משמותיהן; לעומת זאת, רביעיית חליל, אבוב, קלרינט ובסון (1961) מבוסזסת על פולקלור ים-תיכוני; את היצירות הקאמריות הבאות, "אסוציאציות" (1966), "פגישות" (1968), "אטמוספירות" (1970) ו"פרצופים" (1970) מייחד חיפוש אחר צבעי-מצלול חדשים. "אטמוספירות" כתובה לאורגן חשמלי ו"פרצופים" לקרן, חצוצרה, טרומבון וכלי קשת.
יצירתו > מוזיקה קולית

אופרה "הגדר" (1947), שאותו חיבר ווהל על פי פולחקלור ים-תיכוני. תמליל האופרה מושמע בדיאלוגים מדוברים על רקע מוזיקלי.
"שירי טאגור" לשני קולות, חליל ופסנתר (1955), לשירים של רבינדרנת טאגור בתרגום דוד פרישמן.
"שחוק עורמה" לקריין ותזמורת (1959), גם הוא לטקסט של טאגור בתרגום פרישמן.
"המעגל" (1975) היא אופרה, שנושאה הישנות אירועים היסטוריים מן התנ"ך במצבים דומים בימינו והעימות ביניהם. הלברית מורכבת ממובאות מן התנ"ך, ללא עלילה רצופה, אך במוטיב משותף של הרס, שמקורו באדישות ובהתנשאות האנושית. האפילוג מביא מדברי הנביאים, המדגישים את רעיון היצירה.
לקריאה נוספת

יהודה כהן, נעימי זמירות ישראל: מוזיקה ומוזיקאים בישראל, תל אביב: עם עובד, תש"ן-1990, עמ' 98–100.
Liddy Wohl, Liddy's Journey: As told to June Shaw, iUniverse, 2005, ISBN 9780595349494. (באנגלית)
הערות שוליים

↑  תאריך הלידה המדויק ע"פ ספר הזיכרונות של אשתו, לִידִי ווהל: Liddy Wohl, Liddy's Journey: As told to June Shaw (‏ (iUniverse, 2005), עמ' 134. (באנגלית)
↑  Habakuk Traber und Elmar Weingarten (Hg.), Verdrängte Musik: Berliner Komponisten im Exil, Berlin: Argon Verlag, 1987, p. 355. (בגרמנית)
↑  Liddy Wohl: 1915-2010, באתר של בתה, גילי (Gili Gueter) (באנגלית).
| --- | --- |
בקרת זהויות :  NLI: 987007297245405171  GND: 121072149X  ISNI: 0000 0000 6700 3055  LCCN: n2001121746  NTA: 304317683  VIAF: 1823975   WorldCat (עם VIAF): 1823975
יאניס ליפקה

| --- | --- |

יאניס ליפקה תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 בפברואר 1900 ילגבה, לטביה 
 פטירה:  14 במאי 1987 (בגיל 87) ריגה, ברה"מ 
 מקום קבורה:  ריגס מז'ה קאפי 
 מדינה:  לטביה, ברית המועצות 
 מקצוע:  לוחם מחתרת, dock worker 
 מידע חסיד אומות העולם
 פרסים והוקרה:  חסיד אומות העולם (28 ביוני 1966) 
 קישורים חיצוניים
 יד ושם:  יאניס ליפקה
 אתר רשמי
 
יאניס (ז'אניס) ליפקה (בלטבית: Žanis Lipke;‏ 1 בפברואר 1900, ילגבה – 14 במאי 1987, ריגה) היה חסיד אומות העולם.
ראשית דרכו

יאניס ליפקה נולד ב-1 בפברואר 1900 בעיר ילגבה (Jelgava) שבלטביה. לא הרבה ידוע על הוריו. אביו, היה מנהל חשבונות שנהרג במלחמת העולם הראשונה כשלחם בשביל הצבא הלטבי. אימו, פאולינה, הייתה עקרת בית ונפטרה בשנת 1920.
בשנת 1919, שירת בחיל התותחנים הלטבי. בריגה פגש ביוהאנה נוביקה. ב-3 באוקטובר 1920, התחתנו בריגה ולזוג נולדו בת ושני בנים.
הצלת יהודים

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא כתוב בצורה מבולגנת וכולל מידע לא רלוונטי לערך הזה.
בדצמבר 1941, לאחר כיבוש לטביה על ידי גרמניה הנאצית היה ליפקה עד לרצח יהודים בריגה.
בשביל למצוא עבודה בעיר תחת שלטון נאצי, שתעזור לו לממש את תוכניות החילוץ שלו, יאניס עבר קורס בהגנה אווירית בשביל הצבא הגרמני. זמן קצר לאחר מכן הוא החל לעבוד במחסנים של חיל האוויר הגרמני, הנקראים גם המחסנים האדומים שממוקמים לא רחוק מגטו ריגה. אסירי הגטו גם הועסקו במחסנים. יאניס במהירות הצליח להשיג את האמון של הממונים עליו, ומונה להיות אחראי לארגן את הסעות היהודים אל העבודה וממנה. המצב הנוח שנוצר, עזר לו לממש את משימתו שאחת ממטרותיה היא גם להציל יהודים.
כעובד יחידה אזרחית בחיל האוויר הגרמני הוסמך ליפקה להיכנס לגטו ריגה ולהוציא יהודים לעבודה. כמו כן סייע לבריחת יהודים ממחנות עבודה באזור ריגה והסתיר יהודים בחווה שקנה ליד דובלה. ליפקה הציל כ-400 יהודים במשך שלוש שנות פעילותו, מסוף 1941 ועד אוקטובר 1944, עת שוחררה לטביה בידי הצבא האדום.
מתוך קהילה גדולה של יהודי לטביה, ניצלו 200 יהודים בידי 136 חסידי אומות עולם לטבים. ז'אן- יאניס ליפקה ואשתו ג'והאנה הצילו לבד 55 יהודים. בשל גבורתו הרבה, נחשב בלטביה כגיבור לאומי. העם הלטבי מעדיף שיזכרו את אנשיו בתקופת השואה כמי שביצעו פעולות גבורה כגון הצלת יהודים ולא כמי ששיתפו פעולה עם הנאצים. בטבח יער רומבולה. מדובר בטבח שאירע בתקופת השואה ביער רומבולה הסמוך לריגה. (בלטבית:  Rumbulā).
זאן החביא את היהודים שהציל בתוך בונקר שחפר מתחת לביתו. בשנת 2012 נחנך מוזיאון הנצחה בצורת תיבת נוח.  (אורכב 21.09.2017 בארכיון Wayback Machine). המוזיאון הוקם בסמוך לבית של זאניס ובו מתואר סיפור ההצלה. Žanis Lipke Memorial
האדם הראשון אותו הציל היה חיים סמוליאנסקי, חבר של המשפחה שחי עם אשתו וילדיו בטריטוריית הגטו. משפחתו של חיים, גרה כיום בחיפה. היות שחלק מתפקידו כלל גם הסעת פועלים יהודים, בסוף יום העבודה בחזרה אל הגטו ולשים את חתימתו תחת מספר הפועלים החוזרים בדף הרישומים של שומר הגטו. בשל האבטחה החלשה, התאפשר לו בחודשים הראשונים לקיום הגטו, לממש חלק קטן ממשימתו והיא: להציל מספר יהודים מחזרה אל הגטו. מאוחר יותר זה, פעולות הצלה אלו נעשו קשות ומסוכנות יותר מחילוץ אסירים ממחנות ריכוז ומחנות עבודה. זה היה מאוד מסוכן ודרש אפילו יותר אומץ מאשר קודם לכן. לכל אחד מהניצולים היה סיפור מיוחד לספר. אחדים מהחברים של יאניס והמכרים שלו לקחו חלק בהצלות, על ידי הענקת הסעות, מזון, ביגוד ומחסה זמני. לעיתים קרובות השתמש בחולשות של אנשים, על ידי מתן שוחד לשומרים או שוטרים בכסף, סיגריות, אלכוהול או למשוך את תשומת לבם על ידי שיחות ידידותיות. בתקשורת שלו עם הגרמנים, השתמש ביכולתו לדבר בגרמנית ולא לאבד את עשתונותיו גם במצבים מסובכים ומסוכנים.
הנצחה

ב-1966 העניק יד ושם לליפקה ולרעייתו יוהנה את התואר "חסיד אומות העולם".
עץ שניטע לכבוד ליפקה ואשתו ניצב ליד הכניסה למוזיאון לתולדות השואה ביד ושם.
על שמו של ליפקה קרוי רחוב בריגה.
בשנת 2000 הופק סרט תיעודי אודות ליפקה, בשם "יאניס ואחרים".
בשנת 2018 יצא לאקרנים הסרט "The Mover" (אנ') ("המוביל") מספר את סיפור חייו. הסרט זכה בשנת 2018 במקום הראשון בפסטיבל חיפה לסרטים זרים וקטף פרסים רבים ברחבי העולם.
באי קיפסלה (Ķīpsala) שבריגה, שם התגורר לפני השואה, הוקמו אתר הנצחה ומוזיאון לתיעוד מעשיו של ליפקה. האתר נחנך ביולי 2013 בנוכחות נשיא המדינה לשעבר, שמעון פרס
ראו גם

הצלת יהודים במהלך השואה
הערות שוליים

1 2  Žanis Lipke | Žaņa Lipkes memoriāls, www.lipke.lv
↑  Sākums, Žaņa Lipkes memoriāls (ב־)
↑  הנשיא פרס חנך מוזיאון בלטביה לזכר זוג שהציל יהודים בשואה, באתר ynet, 30 ביולי 2013
| --- | --- |
בקרת זהויות :  NLI: 987007289915205171  PLWABN: 9810582521805606  GND: 1180546229  ISNI: 0000 0000 5069 3942  LCCN: no2008040146  LNB: 000144208  NKC: zmp20241239624  VIAF: 17027825   WorldCat (עם VIAF): 17027825 
העץ שניטע ביד ושם לכבוד חסידי אומות העולם יאניס ויוהנה ליפקה
יאניס פאריוס

| --- | --- |

 לידה:  8 במרץ 1946 (בן 78) פארוס, יוון 
 שם לידה:  Ιωάννης Βαρθακούρης 
 מוקד פעילות:  יוון 
 תקופת הפעילות:  מ-1969 
 סוגה:  nisiotika, אנטקנו 
 שפה מועדפת:  יוונית מודרנית 
 חברת תקליטים:  מינוס EMI 
 בן או בת זוג:  סופיה אליברטי (1996–1998) 
 צאצאים:  Harry Varthakouris, Good Job Nicky 
 www.yiannisparios.gr
 פרופיל ב-IMDb
 
יאניס פאריוס, נולד בשם - יואניס ורתאקוריס (Ιωάννης Βαρθακούρης), (ביוונית: Γιάννης Πάριος, ‏ נולד ב-8 במרץ 1946 באי פארוס) הוא זמר יווני של מוזיקה קלה, בעיקר לאיקו עכשווית.
ביוגרפיה

פאריוס נולד בשנת 1949 בשם יואניס ורתאקוריס באי פארוס שביוון.
הוא הופיע כזמר בפעם הראשונה ב-1969
פאריוס שיתף פעולה עם הרבה ממלחיני יוון כולל מאנוס לויזוס, יורגוס חדזינאסיוס, סטאוורוס קסרחקוס, סטמאטיס ספנודאקיס, יורגוס קצארוס, מריוס טוקאס, יאניס ספאנוס ואלאקסיס פפדימיטריו. הוא כתב לעיתים קרובות פזמונים לעצמו ולפעמים גם לחנים.
פאריוס היה הזמר היווני הראשון שביצע את השיר של אלן בארייר "Tu t'en vas" ביוונית. תחת השם החדש של השיר שביצע, "טורה פיה", הוא הפך השיר ללהיט ענק באותה תקופה, והוא סימן את תחילתו של עידן חדש בו זמרים יוונים רבים תרגמו שירים "זרים" ליוונית.
ביוגרפיה > חייו הפרטיים

לפאריוס נולדו ארבעה בנים משתי מערכות נישואים.
בנו חארי ורתקטוריס הוא גם כן מלחין.
דיסקוגרפיה

1971 - Γιάννης Πάριος יאניס פאריוס.
1972 - טי תליס נא קאנו? (מה את רוצה שאעשה?)
1973 - אנתרופינה קה קתימרינה. Ανθρώπινα Και Καθημερινά (חיי אנוש, חיי יום יום.) לחנים:ליקורגוס מרקיאס, מלים: פיתאגורס - יחד עם ליצה דיאמאנדי.
Που θα πάει που - 1974 פו תא פאי, פו? (לאן ללכת, לאן?) לחן:יורגוס חדזינאסיוס, מלים:מנוליס מיציאס
Έρχονται στιγμές - 1975) ארחונדה סטיגמס (רגעים באים) לחן:סטליוס זאפיריו, מלים:פיתאגורס
Τώρα πια - 1976 טורה פיא. (עכשיו) לחן:אלן בארייר, מלים:פיתאגורס
Μη φεύγεις μη -1977) (מי פווגיס, מי.) -אל תברחי.- לחן:מישל מאלורי, (במקור מלים מאת ז'אן רנאר), מלים:פיתאגורס
Να γιατί σ' αγάπησα - 1978 נא יאטי סה אגאפיסה. (על כן אהבתי אותך.) לחן:פרנסואה ברנהיים, (מלים במקור:ז'אן פול לאנג), מלים:פיתאגורס
Θα με θυμηθείς - 1979 תא מה תימיתיס.
Σε χρειάζομαι - 1980 סה חריאזומה.
1981 - Ένα γράμμα אנה גראמה. (מכתב)
Τα νησιώτικα - 1982 טא ניסיוטיקה. (שירי האיים.)
Όταν βραδιάζει - 1983) - אוטאן ורדיאזי.(כשיורד הערב.)
Πιο καλή η μοναξιά - 1984) - פיו קאלי אי מונאקסיא.
Εγώ κι εσύ - 1985 אגו קי אסי .(אני ואת.)
Ξαρχάκος-Πάριος - 1986) קסרחאקוס-פאריוס.
Όλα για τον έρωτα - 1987 אולה יא טון ארוטה.
Οι μεγαλύτερες επιτυχίες του - 1987 אי מגאליטרס אפיטיכיאס טו.
Pistos - 1988 - פיסטוס
1988 - Τα ερωτικά του '50 - טא ארוטיקה טו פנינדה (שירי אהבה משנות החמישים.)
Η παράσταση αρχίζει - 1989 - אי פראסטסי ארכיזי.
Σαν τρελό φορτηγό - 1989 - סאן טרלו פורטיגו.
Κι εγώ μαζί σου - 1990 - קי אגו מאזי סו. (גם אני איתך.)
Επίθεση αγάπης - 1991 - אפיתסי אגאפיס.
Τα νησιώτικα - 1992 - טא ניסיוטיקה ב. (שירי האיים ב'.)
Επαφή - 1992 - אפאפי
Πάντα ερωτευμένος - 1993 - פאנדה ארוטוומנוס.
Βίος ερωτικός - 1994 - ביוס ארוטיקוס.
Παρέα με τον Χάρη - 1995 - פאריאה מה טון חארי.
1995 - Nur ein Lied - (בגרמנית, במקור שיר מבוצע על ידי נאנה מושקורי) לחן:ר. יונג, מלים:ר. פיץ'
Η μοναξιά μες απ' τα μάτια μου - 1996 - אי מונאקסיא מס אפ'טא מאטיה מו.
Τύψεις - 1997 טיפסיס
Τόσα γράμματα - 1998 - טוסה גראמאטה. (כל כך הרבה מכתבים.)
Δώσε μου λιγάκι ουρανό - 1999 דוסה מו ליגאקי אוראנו. (תני לי קצת גן עדן.)
Πάριος Έρωτας - 2000 - פאריוס - ארוטאס. - (פאריוס - שירי אהבה.)
O Ερωτικός Θεοδωράκης - 2001 - או ארוטיקוס תאודוראקיס. (שירי אהבה של תאודוראקיס.)
Άλλη μια φορά - 2001 אלי מיה פורא. (עוד פעם אחת.)
Μια βάρκα να πας απέναντι - 2002 - מיה בארקה נא פאס אפנאנדי. (סירה אחת לנסוע בה.)
Το καλό που σου θέλω - 2003 - טו קאלו פו סו תלו. (הטוב שאני מבקש עבורך.)
Μια συνηθισμένη μέρα - 2003 -מיה סיניתיזמני מרה. (יום כלשהו.)
2005 - Δε γυρίζω πίσω - דה גיריזו פיסו. (אינני שב חזרה.)
Tα Ντουέτα Του Έρωτα - 2006 - טא דואטה טו ארוטה. (הדואטים של אהבה.)
Το ρεσιτάλ μιας φωνής - 2007 - טו ריסטל מיאס פוניס. (רסיטל קולי.)
Που πάμε μετά - 2008 פו פאמה מטא. - (הנה אנחנו הולכים.)
Συμπέρασμα ένα - 2009 - סימברזאמה אנה. (מסקנה אחת.)
Τα κομμάτια της ψυχής μου - 2010 - אטה קומאטיה טיס פסיכיזמו. (גזרי נפשי.)
2012 - Ήλιος Κόκκινος - אאיליוס קוקינוס. (שמש אדומה) 3 שירים יחד עם מריוס טוקאס.
2012 - Ο Κύκλος Του Έρωτα - או קיקלוס טו ארוטאס. - (מחזור האהבה.) שני תקליטורים.
Ο Δικος Μου Βασιλης Τσιτσανης - 2013 - או דיקוס מו ואסילי ציצאניס. (ואסילי ציצאניס שלי.)
Oneira kano - 2014
הערות שוליים

Go Greek with Yiannis Parios at Tropicana Saturday באתר The Press of Atlantic City
| --- | --- |
בקרת זהויות :  NLI: 987010480366705171  ISNI: 0000 0000 3224 908X  LCCN: n95087700  MusicBrainz: f9b4ac37-fccb-43d8-8e9c-75281e2a5628  NKC: xx0128444  NLG: 34829  VIAF: 78031396   WorldCat (עם VIAF): 78031396
יהודה הכהן אבן מתקה

| --- | --- |
 לידה:  1215? טולדו, ספרד 
 תקופת הפעילות:  ? – ערך בלתי־ידוע 
 
יהודה בן שלמה הכהן (אבן מתקה 1215~ - 1274~) היה פילוסוף, אסטרונום ומתמטיקאי יהודי ספרדי שחי ופעל במאה ה-13. הוא חיבר את הספר 'מדרש חכמה', שנחשב לחיבור הראשון באנציקלופדיות העבריות הגדולות. הספר מתייחד בפירוט מעמיק הן במדעים מדויקים והן בטקסטים מקראיים ורבניים.
ביוגרפיה

יהודה בן שלמה נולד ולמד בטולדו. שמו של סבו מצד אמו היה זיזה בן שושן. הוא למד אצל אביו רבי יהודה פילוסופיה ומיסטיקה יהודית. אביו היה תלמידו של רבי מאיר אבולעפיה.
כבר בהיותו בן שמונה עשרה הוא התכתב עם פילוסופים בחצר הקיסר פרידריך השני . גם הקיסר עצמו התייעץ איתו בעניינים מדעיים, ותשובותיו הפעימו את הקיסר, עד שהוזמן על ידו בשנת 1247 להתיישב בטוסקנה, שם הייתה לו גישה חופשית לחצר הקיסר. שם הוא גם תרגם לעברית את יצירתו המרכזית 'מדרש חכמה' שנכתבה במקור בערבית.
ספר חכמה

חיבורו, "מדרש חכמה", מחולק לשני חלקים. הראשון מספק סקירה של ההיגיון האריסטוטלי, הפיזיקה והמטאפיזיקה, ומכיל גם פירוש על קטעים מסוימים מספרי בראשית, תהילים ומשלי. החלק השני בספר מוקדש למתמטיקה, ומכיל שתי חיבורים נוספים: הראשון, חיבור מיסטי על אותיות האלפבית; והשני, אוסף של קטעים תנ"כיים עם פירוש פילוסופי.
החיבור כולל גם עיבוד לחיבור אלמגסט של האסטרונום תלמי, מסודר בשמונה פרקים, וכן כולל חיבור על ספרו "טטרביבלוס" (Tetrabiblos) תחת הכותרת העברית 'משפט הכוכבים', הכולל מסה על אסטרולוגיה ועיבוד לאסטרונומיה של אל-ביטרוג'י (אנ'), תחת הכותרת 'מכלל יופי'.
הערות שוליים

↑  על שמו ראו כאן
↑  כאן
↑  ראו: ריצ'רד גוטהייל, מרדכי זליגסון, ‏"IBN MATḲAH, JUDAH BEN SOLOMON HA-KOHEN", במהדורת 1901–1906 של האנציקלופדיה היהודית (באנגלית)
1 2  https://link.springer.com/referenceworkentry/10.1007/978-0-387-30400-7_134
| --- | --- |
בקרת זהויות :  NLI: 987007309253005171  BnF: cb165506298 (data)  ISNI: 0000 0000 5305 4943  LCCN: nr95045195  VIAF: 39272010   WorldCat (עם VIAF): 39272010
יחסי אנגולה–קניה

| יחסי אנגולה–קניה |
| --- | --- |
אנגולה: קניה


אנגולה: קניה
שטח (בקילומטר רבוע)
1,246,700: 580,367
אוכלוסייה
38,173,511: 56,708,094
תמ"ג (במיליוני דולרים)
84,723: 107,441
תמ"ג לנפש (בדולרים)
2,219: 1,895
משטר
דמוקרטיה נשיאותית: רפובליקה

יחסי אנגולה–קניה הם היחסים שבין רפובליקת אנגולה לרפובליקת קניה.
שיתוף פעולה

בסדרת פגישות במהלך שנת 2014 בניירובי ובלואנדה נחתמו כמה הסכמים בין המדינות, שכללו הקמת נציבות משותפת לשיתוף פעולה, משרד להתייעצות פוליטית בין משרד החוץ של אנגולה לזה של קניה והסכם כללי לשיתוף פעולה כלכלי, מדעי, תרבותי וטכני בין ממשלות קניה ואנגולה.
שר החוץ של קניה ביקר באנגולה בינואר 2014 ושר החוץ של אנגולה ביקר בניירובי ביולי 2014.
ייצוג דיפלומטי

השגריר בנמיביה שימש כשגריר קניה באנגולה עד שבשנת 2011 הודיעה קניה על פתיחת שגרירות נפרדת באנגולה.
יחסי אנדורה – הממלכה המאוחדת

| יחסי אנדורה – הממלכה המאוחדת |
| --- | --- |
אנדורה: הממלכה המאוחדת


אנדורה: הממלכה המאוחדת
שטח (בקילומטר רבוע)
468: 243,610
אוכלוסייה
82,180: 69,242,094
תמ"ג (במיליוני דולרים)
3,728: 3,340,032
תמ"ג לנפש (בדולרים)
45,360: 48,237
משטר
דיארכיה: מונרכיה חוקתית

יחסי אנדורה–הממלכה המאוחדת הם היחסים הדיפלומטיים הרשמיים שבין נסיכות אנדורה לבין הממלכה המאוחדת של בריטניה הגדולה וצפון אירלנד.
סקירה כללית

נסיכות אנדורה מקיימת עם הממלכה המאוחדת של בריטניה הגדולה וצפון אירלנד יחסים דיפלומטיים רשמיים, אלו כוננו ב-9 במרץ 1994.
אזרחי הממלכה המאוחדת ואזרחי אנדורה הם בעלי חופש תנועה בין מדינה למדינה.
נציגויות דיפלומטיות

אנדורה אינה מיוצגת בממלכה המאוחדת, הן בדרג השגרירות והן בדרג הקונסולרי. משרדי משרד החוץ של אנדורה הנמצאים באנדורה לה ולה אמונים על היחסים עם הממלכה המאוחדת.
הממלכה המאוחדת אינה מיוצגת באנדורה בדרג השגרירות. הממלכה המאוחדת מיוצגת באנדורה בדרג הקונסולרי באמצעות קונסוליה רשמית שהיא מחזיקה באנדורה לה ולה, בירת המדינה. הממלכה המאוחדת האמינה על אנדורה את השגרירות שהיא מחזיקה במדריד, בירת ספרד הסמוכה.
יובלדי

| --- | --- |

 מדינה:  ארצות הברית ארצות הברית
 מדינה:  טקסס טקסס
 מחוז:  יובלדי
 על שם:  Juan de Ugalde 
 שטח:  19.833643 קמ"ר
 גובה:  277 מטרים
 אוכלוסייה:  ‏
  ‑ בעיר:  15,217 (1 באפריל 2020)
 קואורדינטות:  29°12′52″N 99°47′23″W﻿ / ﻿29.2144°N 99.7897°W﻿ / 29.2144; -99.7897 
 http://uvaldetx.com/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה יובלדי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה יובלדי(למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקויובלדי(למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקויובלדי  he tabBackground:;tabBorder:#aaa;defaultTab:0;
 
יוּבַלְדִי (באנגלית: Uvalde; לעיתים נהגה אוּבַלְדֵה) היא עיר ומושב המחוז של מחוז יובלדי, טקסס, ארצות הברית. אוכלוסיית העיר הייתה 15,217 ב-2020 . יובלדי ממוקמת 130 קילומטרים מערבית למרכז העיר סן אנטוניו ו-87 קילומטרים מזרחית לגבול ארצות הברית-מקסיקו.
ב-24 במאי 2022, 19 ילדים ושני מבוגרים נהרגו, ו-18 נוספים נפצעו, באירוע הירי בבית הספר היסודי רוב.
הערות שוליים

↑  Sarmiento, Isabella Gomez (2022-06-03). "How we pronounce Uvalde says a lot about the power of language in mixed communities". NPR News (באנגלית). נבדק ב-2022-06-04.
↑  "Find a County". National Association of Counties. ארכיון מ-10 במאי 2015. נבדק ב-7 ביוני 2011. {{cite web}}:  (עזרה)
↑  "Profile of General Population and Housing Characteristics: 2020 Demographic Profile Data (DP-1): Uvalde city, Texas". United States Census Bureau. ארכיון מ-27 בדצמבר 1996. נבדק ב-28 במרץ 2022. {{cite web}}:  (עזרה)
| --- | --- |
בקרת זהויות :  NLI: 987007567074205171  LCCN: n82155146  MusicBrainz: 4c26d6f0-ac98-45db-8512-1be43e482de0  NARA: 10042354  VIAF: 131377461   WorldCat (עם VIAF): 131377461 
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
טרנסאטלנטיק (להקה)

| --- | --- |

 מוקד פעילות:  רב-לאומי
 תקופת הפעילות:  1999–2002  2009
 סוגה:  רוק מתקדם
 כלי נגינה:  גיטרה חשמלית, גיטרה בס, תופים, סינתיסייזר
 חברת תקליטים:  InsideOut Music
 www.transatlanticweb.com
 חברים
 ניל מורס רוינה סטולט מייק פורטנוי פיט טרוואבס
 
טרנסאטלנטיק (באנגלית: Transatlantic) היא להקת רוק מתקדם רב-לאומית שנוסדה על ידי ניל מורס ורוינה סטולט בשנת 1999. הרכב הלהקה הוא רוינה סטולט (גיטרה), מייק פורטנוי (תופים), ניל מורס (סינתיסייזר) ופיט טרוואבס (בס). הלהקה התפרקה בשנת 2002, התאחדה ב-2009 ופעילה עד היום. על אף שאינו חבר באופן רשמי בלהקה, דניאל גילדנלאו הצטרף לסיבובי ההופעות של הלהקה.
היסטוריה > הקמת הלהקה

במקור תכננו חבי הלהקה לצרף את הגיטריסט ג'ים מת'אוס מלהקת Fates Warning, אך לבסוף החליטו ניל מורס ומייק פורטנוי לצרף את הגיטריסט והזמר המוביל של להקת Flower Kings, רוינה סטולט. הם השלימו את ההרכב שלהם על ידי צירוף הבסיסט הוותיק של להקת מריליון ו-Edison’s Child, פיט טרוואבס.
במקום השם של הלהקה היה אמור להיות "Second Nature", אך הוא הוחלף ל"טרנסאטלנטיק" בעקבות הצעה של האמן פר נורדין.
היסטוריה > SMPT:e ו-Bridge Across Forever

האלבום הראשון שלהם, SMPT:e משנת 2000, קיבל ביקורות טובות מאוד; רוברט טיילור ב-Allmusic תיאר את האלבום כ"חלק ממוזיקת הרוק המתקדם הטובה שנכתבה אי פעם".
סיבוב הופעות באמריקה הוביל לאלבום הופעה כפול, Transatlantic Live in America, ולאלבום וידאו בעל אותו השם. הלהקה הציגה את המורשת המוזיקלית שלה באלבום זה, ושכלל ביצועים ל-"Strawberry Fields Forever" של הביטלס וגם שני שירים של ג'נסיס, "Watcher Of The Skies" ו-"Firth of Fifth".
בשנת 2001 יצא לאור אלבומה השני של הלהקה, Bridge Across Forever, שמכיל רק ארבע רצועות, שכל אחת מהן נעה בין 15 ל-30 דקות. המהדורה המוגבלת של האלבום מכילה גרסת כיסוי של הלהקה לשירה המפורסם של להקת פינק פלויד, "Shine On You Crazy Diamond".
ב-2001 יצאה הלהקה לסיבוב הופעות באירופה. דניאל גילדנלאו הצטרף לסיבוב ההופעות כחבר חמישי של הלהקה, וניגן על קלידים, גיטרות, כלי הקשה וקולות רקע.
היסטוריה > הפסקה זמנית (2002–2009)

ניל מורס עזב את להקתו המקורית Spock’s Beard באוקטובר 2002, כשהוא אומר ש"אלוהים רצה שאעשה משהו אחר". הוא עזב את זרם הרוק המתקדם המרכזי ואת טרנסאטלנטיק, והחל קריירה חדשה כמוזיקאי נוצרי (אנ'). פורטנוי הגיב "זה סימן את סיומה של טרנסאטלנטיק, שאני חושב שלא הייתה ממשיכה בלעדיו". אלבום וידאו של הלהקה בסיבוב ההופעות האחרון שלה פורסם ב-2003. בווידאו הופיעה גרסה חיה של "Suite Charlotte Pike" משולב עם "Abbey Road" של הביטלס.
בשנים הבאות מורס המשיך לשתף פעולה עם פורטנוי גם בסטודיו וגם על הבמה. ההופעות החיות של מורס כללו לעיתים קרובות שיר אחד או יותר של טרנסאטלנטיק. שלושת-רבעי איחוד של הלהקה התרחש באוגוסט 2008, כשסטולט ופורטנוי הצטרפו למורס ל-"Three Rivers Prog Fest" בפיטסבורג לקטעים "We Need Some Light" ו-"Stranger in Your Soul".
היסטוריה > איחוד ואלבום חדש (2009–2013)

באפריל 2009 התאחדה הלהקה והתחילה לעבוד על אלבום אולפן שלישי. האלבום יצא באוקטובר 2009, והיה מורכב משיר אחד באורך 77 דקות, בשם The Whirlwind. האלבום הגיע למקום ה-21 במצעד "Heatseekers" של הבילבורד בארצות הברית.
הלהקה יצאה לסיבוב הופעות בצפון אמריקה ובאירופה בין אפריל למאי של שנת 2010 כדי לסייע למכירת האלבום. דניאל גילדנלאו הצטרף לסיבוב ההופעות.
היסטוריה > Kaleidoscope‏ (2014-הווה)

במאי 2013 הודיע מייק פורטנוי שהלהקה סיימה לכתוב אלבום חדש. האלבום כלל 5 שירים (שניים ארוכים ו-3 שירים באורך רגיל) ועוד 8 קאברים לדיסק הבונוס. האלבום יצא לאור בינואר 2014. סיבוב הופעות עולמי בארצות הברית ובאירופה ליווה את האלבום, כולל הופעה מיוחדת ב-"Progressive Nation at Sea", קרוז בהובלת מייק פורטנוי. הלהקה ניגנה שתי הופעות, כשהראשונה כוללת את כל האלבום במלואו, והשנייה כוללת הופעות אורח של אמני רוק מתקדם מפורסמים כמו ג'ון אנדרסון מלהקת יס. בספטמבר 2014 זכה האלבום בתואר "אלבום השנה" בטקס חלוקת הפרסים של הרוק המתקדם.
חברי הלהקה

ניל מורס - קלידים, שירה
מייק פורטנוי - תופים, שירה
רוינה סטולט - גיטרה חשמלית, שירה
פיט טרוואבס - גיטרה בס
חברי הלהקה > אורחים

דניאל גילדנלאו - גיטרות, שירה, קלידים
טד לאונרד - גיטרות, שירה, קלידים
ביל הובאור - גיטרות, שירה, קלידים
דיסקוגרפיה > אלבומי אולפן

SMPT:e - 2000
Bridge Across Forever - 2001
2009 - The Whirlwind
Kaleidoscope - 2014
דיסקוגרפיה > אלבומי הופעה

Live In America - 2001
Building the Bridge - 2002
Live In Europe - 2003
The Official Bootleg DVD - 2008
Whirld Tour 2010: Live In london - 2010
More Is Never Enough: Live In Tilburg 2010 - 2011
kaLIVEoscope - 2014
הערות שוליים

↑  הביקורת ב-Allmusic
| --- | --- |
בקרת זהויות :  ISNI: 0000 0001 1551 6083  MusicBrainz: a57fb9e3-ac21-4c53-87f1-e3b25cb6944a  NKC: xx0133426  SUDOC: 157841227  VIAF: 158518345   WorldCat (עם VIAF): 158518345
יחסי אנדורה – ארצות הברית

| יחסי אנדורה – ארצות הברית |
| --- | --- |
אנדורה: ארצות הברית


אנדורה: ארצות הברית
שטח (בקילומטר רבוע)
468: 9,833,517
אוכלוסייה
82,180: 345,891,750
תמ"ג (במיליוני דולרים)
3,728: 27,360,935
תמ"ג לנפש (בדולרים)
45,360: 79,103
משטר
מונרכיה חוקתית: רפובליקה נשיאותית פדרלית

יחסי אנדורה–ארצות הברית הם היחסים הדו-צדדיים בין נסיכות אנדורה וארצות הברית של אמריקה.